Olimpio, exarca

Olimpio (morto en 652) foi un exarca de Rávena (649 – 652).

Antes do seu mandato como exarca, Olimpio foi un chambelán imperial en Constantinopla. En 649 o emperador bizantino Constante II ordenou a Olimpio que prendese ao Papa Martiño I baseándose en que a elección do Papa non fora sometida á aprobación do emperador. Constante estaba preocupado pola condena de Martiño á herexía monotelita; temía que rexurdise o conflito relixioso que asolara o imperio con anterioridade. Olimpio intentou gañarse o apoio dos cidadáns de Roma e o dos bispos; disque considerou ordenar o asasinato de Martiño. Ningunha das súas accións, con todo, tivo moito éxito.

Finalmente Olimpio decidiu cambiar os seus aliados e tomou partido polo Papa, proclamándose, á vez, emperador. Marchou contra Sicilia en 652, para combater os sarracenos ou ás forzas bizantinas que alí estaban. O seu exército foi esnaquizado por unha enfermidade descoñecida, que matou o mesmo Olimpio ese mesmo ano.

Categoría:Exarcas de Rávena
Categoría:Imperio Bizantino
Categoría:Finados en 652